คําสั่งนายทะเบียนที่ 7/2556เรื่อง ให้นิติบุคคลที่ประกอบธุรกิจนายหน้าประกันวินาศภัยยื่นรายงานเกี่ยวกับผลของการประกอบธุรกิจ---------------------------------------------- อาศัยอํานาจตามความในมาตรา 75 แห่งพระราชบัญญัติประกันวินาศภัย พ.ศ. 2535 นายทะเบียนจึงออกคําสั่งไว้ ดังต่อไปนี้ข้อ ๑ คําสั่งนี้เรียกว่า "คําสั่งนายทะเบียน ที่ 7/2556 เรื่อง ให้นิติบุคคลที่ประกอบธุรกิจนายหน้าประกันวินาศภัยยื่นรายงานเกี่ยวกับผลของการประกอบธุรกิจ"ข้อ ๒ คําสั่งนี้ให้ใช้บังคับตั้งแต่วันที่ออกคําสั่งเป็นต้นไปข้อ ๓ ให้ยกเลิกคําสั่งนายทะเบียน ที่ 25/2551 เรื่อง ให้นิติบุคคลที่ประกอบธุรกิจนายหน้าประกันวินาศภัยยื่นรายงานเกี่ยวกับผลของการประกอบธุรกิจ ลงวันที่ 30 ตุลาคม พ.ศ. 2551ข้อ ๔ ให้นิติบุคคลที่ได้รับใบอนุญาตเป็นนายหน้าประกันวินาศภัยยื่นรายงานเกี่ยวกับผลของการประกอบธุรกิจซึ่งประกอบด้วย รายงานการจัดให้มีการประกันภัยโดยตรง และรายงานการจัดให้มีการประกันภัยต่อ งบการเงินที่ผ่านการตรวจสอบและแสดงความเห็นของผู้สอบบัญชี งบการเงินและรายงานการสอบบัญชี รายงานผลของการประกอบธุรกิจและเงินกองทุนเฉพาะธุรกิจนายหน้าประกันวินาศภัย ตามหลักเกณฑ์ วิธีการ และระยะเวลาที่กําหนดไว้ในคําสั่งนี้ข้อ ๕ ให้นิติบุคคลที่ได้รับใบอนุญาตเป็นนายหน้าประกันวินาศภัยยื่นรายงานดังต่อไปนี้ต่อนายทะเบียนเป็นรายไตรมาสภายในสามสิบวันนับแต่วันสิ้นแต่ละไตรมาส (มีนาคม มิถุนายน กันยายน และธันวาคม) ตามแบบแนบท้ายคําสั่งนี้ (1) รายงานการจัดให้มีการประกันภัยโดยตรง ตามแบบ นปว. 1 (2) รายงานการจัดให้มีการประกันภัยต่อ ตามแบบ นปว. 2 สําหรับนิติบุคคลที่ได้รับใบอนุญาตเป็นนายหน้าประกันวินาศภัยประเภทที่ทําการชี้ช่องหรือจัดการให้มีการประกันภัยต่อข้อ ๖ ให้นิติบุคคลที่ได้รับใบอนุญาตเป็นนายหน้าประกันวินาศภัยยื่นรายงานดังต่อไปนี้ต่อนายทะเบียนภายในห้าเดือนนับแต่วันสิ้นปีบัญชี (1) นิติบุคคลประเภทสถาบันการเงินตามกฎหมายว่าด้วยธุรกิจสถาบันการเงินที่ได้รับใบอนุญาตเป็นนายหน้าประกันวินาศภัย (ก) งบการเงินที่ผ่านการตรวจสอบและแสดงความเห็นของผู้สอบบัญชีตามที่ธนาคารแห่งประเทศไทยกําหนด พร้อมทั้งให้ผู้มีอํานาจกระทําการแทนนิติบุคคลลงนามรับรองความถูกต้อง (ข) รายงานผลของการประกอบธุรกิจและเงินกองทุนเฉพาะธุรกิจนายหน้าประกันวินาศภัยตามแบบ รปว. แนบท้ายประกาศนี้ (2) นิติบุคคลประเภทสถาบันการเงินที่มีกฎหมายเฉพาะจัดตั้งขึ้นที่ได้รับใบอนุญาตเป็นนายหน้าประกันวินาศภัย (ก) งบการเงินที่ผ่านการตรวจสอบและแสดงความเห็นของผู้สอบบัญชีตามที่กฎหมายเฉพาะนั้นกําหนด พร้อมทั้งให้ผู้มีอํานาจกระทําการแทนนิติบุคคลลงนามรับรองความถูกต้อง (ข) รายงานผลของการประกอบธุรกิจและเงินกองทุนเฉพาะธุรกิจนายหน้าประกันวินาศภัยตามแบบ รปว. แนบท้ายประกาศนี้ (3) นิติบุคคลอื่นที่ได้รับใบอนุญาตเป็นนายหน้าประกันวินาศภัยนอกจาก (1) และ (2) (ก) งบการเงินและรายงานการสอบบัญชีตามที่อธิบดีกรมพัฒนาธุรกิจการค้า โดยความเห็นชอบของรัฐมนตรีว่าการกระทรวงพาณิชย์ประกาศกําหนดตามกฎหมายว่าด้วยการบัญชี พร้อมทั้งให้ผู้มีอํานาจกระทําการแทนนิติบุคคลลงนามรับรองความถูกต้อง (ข) รายงานผลของการประกอบธุรกิจและเงินกองทุนเฉพาะธุรกิจนายหน้าประกันวินาศภัยตามแบบ รปว. แนบท้ายประกาศนี้ข้อ ๗ ให้นิติบุคคลที่ได้รับใบอนุญาตเป็นนายหน้าประกันวินาศภัยยื่นรายงานเกี่ยวกับผลของการประกอบธุรกิจตามข้อ 5 และข้อ 6 ในรูปสื่ออิเล็กทรอนิกส์ต่อนายทะเบียนตามระบบคอมพิวเตอร์ที่สํานักงานคณะกรรมการกํากับและส่งเสริมการประกอบธุรกิจประกันภัยกําหนด หากข้อมูลไม่ผ่านการตรวจสอบจากระบบคอมพิวเตอร์ตามที่กําหนดไว้ ให้ถือว่าบริษัทมิได้ยื่นรายงานดังกล่าว ในกรณีที่รายงานตามข้อ 5 และข้อ 6 ที่ยื่นมาไม่ถูกต้องหรือไม่มีรายการครบถ้วนนายทะเบียนมีอํานาจสั่งให้แก้ไขเพิ่มเติมให้ถูกต้องหรือครบถ้วนภายในระยะเวลาที่กําหนดได้ผู้มีอํานาจลงนาม - สั่ง ณ วันที่ 11 กุมภาพันธ์ พ.ศ. 2556ประเวช องอาจสิทธิกุลเลขาธิการคณะกรรมการกํากับและส่งเสริมการประกอบธุรกิจประกันภัยนายทะเบียน